14. ΑΠΟΦΑΣΗ ΥΠΟΥΡΓΩΝ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ   ΚΑΙ ΟΙΚΟΝΟΜΙΚΩΝ   Αριθ. Γ4β/Φ.423/οικ.2208  της 14 Ιουλ./4 Αυγ. 1988 (ΦΕΚ Β΄ 559)  Τροποποίηση και επέκταση προγράμματος οικονομικής ενίσχυσης των βαριά νοητικά καθυστερημένων.  Έχοντας υπόψη: 1.Τις διατάξεις των άρθρ. 1 και 2 του Ν.Δ. 162/73 «περί μέτρων προστασίας υπερηλίκων και χρονίως πασχόντων ατόμων» (ΦΕΚ 227/73 τ. Α΄). 2.Τις Κοινές μας αποφάσεις Γ4/Φ.12/οικ.1930/ 82, Γ4/Φ.423/οικ.1167/84 και Γ4/Φ.423/οικ.82/ οικ.529/85 που ρυθμίζουν το πρόγραμμα οικονομικής ενίσχυσης βαριά νοητικά καθυστερημένων ατόμων με Δ.Ν. μέχρι 30. 3.Την Κοινή Υπουργική απόφαση οικ.1273/86 (ΦΕΚ Β/856/86) σχετικά με τα δικαιολογητικά που απαιτούνται για τη διεκπεραίωση των υποθέσεων των πολιτών με το Υπουργείο Υγείας, Προνοίας και Κοινων. Ασφ/σεων. 4.Τη Γ4β/Φ.32/οικ.3298/87 (ΦΕΚ 39/88 τ. Β΄) Κοινή μας απόφαση «τροποποίηση και συμπλήρωσης αποφάσεων σχετικά με τη χορήγηση επιδόματος σε άτομα με ειδικές ανάγκες». 5.Την 6474/88 απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στον Υφυπουργό Οικονομικών Ηλία Παπαηλία» (ΦΕΚ 451/30.6.88 τ. Β΄). 6.Την ανάγκη πληρέστερης ικανοποίησης των αναγκών των Β.Ν.Κ., αποφασίζουμε: Άρθρ.1.-Από 1.10.1988. 1.Χορηγούμε 15.000 δρχ. το μήνα στα Β.Ν.Κ. άτομα όλων των ηλικιών με Δ.Ν. μέχρι 30. α)Εφόσον δεν παίρνουν για την ίδια αιτία διαζευκτικά ή αθροιστικά κάποια παροχή (σύνταξη, οικονομική ενίσχυση ή άλλου είδους παροχή), άμεσα ή έμμεσα από οποιαδήποτε πηγή της ημεδαπής ή της αλλοδαπής (δημόσιο, ασφαλιστικό οργανισμό Ν.Π.Δ.Δ. κ.λ.π.) ίση ή μεγαλύτερη από την οικονομική ενίσχυση της απόφασης αυτής. Τα ανωτέρω δεν ισχύουν για τους Β.Ν.Κ. που παρακολουθούν αμιγείς μονάδες ειδικής αγωγής του Υπουργείου Εθνικής Παιδείας και Θρησκευμάτων. β)Εφόσον περιθάλπονται ως εσωτερικοί ή εξωτερικοί σε Ιδρύματα (Ν.Π.Δ.Δ., Ν.Π.Ι.Δ., Ιδιωτικές επιχειρήσεις που λειτουργούν νόμιμα), ή νοσηλεύονται σε νοσοκομεία, κλινικές, σανατόρια κ.λπ. και τη δαπάνη περιθάλψεως ή νοσηλείας τους έχει αναλάβει ολοκληρωτικά η οικογένειά τους. 2.Χορηγούμε 10.000 δρχ. το μήνα στα Β.Ν.Κ. άτομα όλων των ηλικιών με Δ.Ν. μέχρι 30. α)Εφόσον παίρνουν για την ίδια αιτία (νοητική καθυστέρηση ) διαζευκτικά ή αθροιστικά κάποια παροχή (σύνταξη, οικονομική ενίσχυση ή άλλου είδους παροχή) άμεσα ή έμμεσα από οποιαδήποτε πηγή της ημεδαπής ή της αλλοδαπής (δημόσιο, ασφαλιστικό οργανισμό, Ν.Π.Δ.Δ. κ.λπ.) μικρότερη από 15.000 δρχ. β)Εφόσον περιθάλπονται ως εσωτερικοί ή εξωτερικοί σε Ιδρύματα (ΝΠΔΔ, ΝΠΙΔ, Ιδιωτικές επιχειρήσεις που λειτουργούν νόμιμα) ή νοσηλεύονται σε νοσοκομεία , κλινικές σανατόρια κ.λπ. και η δαπάνη ή το μέρος της δαπάνης περιθάλψεως ή νοσηλείας τους που βαρύνει τον ασφαλιστικό τους φορέα, το Δημόσιο, ΝΠΔΔ ή Ι.Δ. που επιχορηγείται από το Κράτος είναι μικρότερο από 15.000 δρχ. Άρθρ.2.-Το άρθρ. 2 της Γ4β/Φ.423/οικ.1167/84 απόφασής μας καταργείται. Άρθρ.3.-(Αντικαθίσταται το άρθρ. 3 της Γ4β/ Φ.423/οικ.1167/84, ανωτ. αριθ. 7). Άρθρ.4.-(Αντικαθίσταται το άρθρ. 4 της Γ4β/ Φ.423/οικ.1167/84, ανωτ. αριθ. 7). Άρθρ.5.-1.Κάθε άλλη διάταξη απόφασης ή εγκυκλίου αντίθετη με τις ρυθμίσεις της απόφασης αυτής καταργείται. Η απόφαση αυτή, η εφαρμογή της οποίας θα αρχίσει την 1.10.88 να δημοσιευθεί στην Εφημερίδα της Κυβερνήσεως.   